ઉલ્લેખનિય છેકે, હાર્દિક પટેલ, જિગ્નેશ મેવાણી અને અલ્પેશ ઠાકોરે રાજ્યના પાટનગર ગાંધીનગરમાં એક જનતા રેઇડ કરીને એક મહિલાના ઘરમાંથી દેશી દારૂનો જથ્થો ઝડપી પાડ્યો હતો. જોકે, તેમાં મહિલાએ પોતાના ઘરમાં ગેરકાયદે ઘુસ્યા હોવાની ફરિયાદ દાખલ કરાવી હતી. જેના કારણે, ત્રણે યુવા નેતાઓ, હાર્દિક પટેલ, જિગ્નેશ મેવાણી અને અલ્પેશ ઠાકોર સામે ગુનો દાખલ કરવામાં આવ્યો હતો. ત્રણે યુવા નેતાઓએ ગઇકાલે રાત્રે ગાંધીનગર જિલ્લા પોલીસ વડાની કચેરીએ ધરણાં કરી જિલ્લા પોલીસ વડા સમક્ષ બુટલેગરોનું લિસ્ટ જાહેર કરવાની અને તેમની સામે કામગીરી કરવાની માંગ કરી હતી.